作者:王維
標題:奉和聖制幸玉真公主山莊因題石壁十韻之作應制
內容:碧落風煙外，瑤臺道路賒。如何連帝苑，別自有仙家。此地回鸞駕，緣溪轉翠華。洞中開日月，窗裡發雲霞。庭養沖天鶴，溪流上漢查。種田生白玉，泥灶化丹砂。穀靜泉逾響，山深日易斜。禦羹和石髓，香飯進胡麻。大道今無外，長生詎有涯。還瞻九霄上，來往五雲車。